Visit Site
Recommended byColombia
2011 ఏప్రిల్ రెండో తేదీన టీమిండియా ప్రపంచకప్ ఫైనల్ లో శ్రీలంక మీద నెగ్గిన సంగతి తెలిసిందే. నేటితో ఆ ఫీట్‌కు ఏడు సంవత్సరాలు పూర్తి అయ్యాయి. ఈ నేపథ్యంలో నాటి భారత జట్టు వీరవిహారాన్ని తలుచుకుంటే భారతీయ క్రికెట్ ప్రియుల రోమాలు నిక్కబొడుకుంటాయని వేరే చెప్పనక్కర్లేదు.
జట్టు అత్యంత క్లిష్టమైన పరిస్థితుల్లో ఉన్నప్పుడు ధోనీ బ్యాటింగ్ ఆర్డర్లో ముందుకు వచ్చి అద్భుతమైన ఆడిన తీరు, విజయాన్ని తనదైన శైలిలో సిక్స్‌తో ముగించడం.. ఇదంతా భారత క్రికెట్ చరిత్రలోని ఒక అపూర్వఘట్టం. అలా టీమిండియా ప్రపంచకప్ ను నెగ్గిన మూడు నెలల తర్వాత లండన్ లో ఒక చారిటీ డిన్నర్ ను నిర్వహించారు.
ధోనీ వరల్డ్ కప్ ఫైనల్లో వాడిన బ్యాట్ ను కూడా అక్కడ వేలానికి ఉంచారు. అది ఏకంగా 72 లక్షల రూపాయల ధరకు అమ్ముడైంది. ముంబైకి చెందిన ఆర్కే గ్లోబల్ అనే సంస్థ ధోనీ బ్యాట్‌ను రికార్డు స్థాయి ధర చెల్లించి కొనుక్కొంది. వేలంలో వచ్చిన డబ్బును ధోనీ భార్య పేరిట ఉన్న స్వచ్ఛంద సేవా సంస్థకు జమ చేశారు. వేలంలో అత్యంత ధర పలికినదిగా ధోనీ బ్యాటు అలా రికార్డుల్లోకి ఎక్కింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.